Aflarea cinstitei Cruci şi a sfintelor piroane, la Ierusalim, de către 
Sfânta Elena, mama Sfântului împărat Constantin cel mare (326) 
(s.v. 6 martie / s.n. 19 martie) 


La începutul domniei Sfântului Constantin cel mare (306-337), primul împărat 
roman care a recunoscut credinţa creştină el împreună cu Sfânta Elena, mama sa 
credincioasă, au decis să reconstruiască oraşul Ierusalim. Şi-au făcut un plan de a 
înalţa o biserică pe locul patimilor şi învierii Domnului pentru a sfinţi din nou 
locurile legate de moartea şi învierea Mântuitorului şi a şterge mânjirea păgână din 
sfintele locuri. 


Împărăteasa Elena a pornit spre Ierusalim cu o mare cantitate de aur. Sfântul 
Constantin 1-a scris o scrisoare patriarhului Macarie (313-323), prin care îi cerea să 
o ajute pe mama lui în toate felurile posibile ca să restaureze sfintele locuri creş- 
tine. 


După sosirea în Ierusalim, împărăteasa a început să dărâme toate templele păgâne 
şi să sfinţească locurile murdărite de păgâni. 


In căutarea ei după Crucea dătătoare de viaţă, împărăteasa a cercetat mai mulți 
creştini şi evrei, fără să afle nimic pentru mai mult timp. 


In cele din urmă, un bătrân evreu numit luda i-a spus că crucea era îngropată în 
spatele templului lui Venus. 


Sfânta Elena a dat ordin să se demoleze templul şi să se facă săpături pe locul 
acela. În scurt timp au găsit Golgota şi Mormântul Domnului. Nu departe de acel 
loc au găsit trei cruci, o scândură cu inscripția lui Pilat (loan 19:19) şi patru pi- 
roane care au străpuns corpul Domnului. 


Următorul pas era să determine care era crucea răstignirii Mântuitorului dintre cele 
trei. 


Patriarhul Macarie, văzând un mort care era dus la groapă, a cerut ca acel om să fie 
aşezat pe rând pe fiecare din cruci. Când corpul celui mort a fost aşezat pe Crucea 
Mântuitorului, acesta a înviat imediat. Văzând învierea celui mort, toți au fost 
convinşi că au găsit Crucea dătătoare de viaţă. 


Cu mare bucurie, împărăteasa Elena şi patriarhul Macarie au ridicat Crucea astfel 
încât să o vadă toţi cei de faţă. 


Sursa: http://ortodox.md/calendar-crestin-ortodox/ 

